ուլիսի 9-ին ՀԲԸՄ գրասենյակում ճանաչված մշակութաբան, կինոգետ Կիրիլ Ռազլոգովը ներկայացրեց իր գիրքը` «Հարություն Խաչատրյանի անվերջ վերադարձը» խորագրով, որը հրատարակվել է Մոսկվայում: Հեղինակը «կերտել» է «Ոսկե ծիրանի» հիմնադիր, կինոռեժիսոր Հարություն Խաչատրյանի կերպարը, որի հետ ծանոթացել է իր խոսքերով ԽՍՀՄ-ի մայրամուտին`երիտասարդ կինեմատոգրաֆիստների հետ հանդիպման ժամանակ, այդտեղ էլ դիտել է նրա «Կոնդը»: Գիրքը բաղկացած է երեք բաժնից, որոնք հետեւյալ խորագրերն ունեն` «Խորհրդային Միություն», «Հայաստանը Արեւմուտքի եւ Արեւելքի մեջտեղում», « Հրաշալի երկրների եւ մայրցամաքների հայերը»: